ddrg/super_eurlex huggingface dataset:
(5)

Lisaks on ilmnenud, et mis tahes lahendus tõhusa lõppkasutusprotseduuri rakendamiseks võtaks veel aega, ilma et oleks tagatud piisavad ja vahetud parandusmeetmed. Samal ajal aga hoitakse märkimisväärset osa kategooria 4B toodetest liidu tollipiiril kuni tollivormistuseni. See mõjutab tõsiselt ja negatiivselt täppisajastamise süsteemil põhinevaid tarneahelaid või isegi tekitab tarnehäireid, eelkõige seetõttu, et liidu autotööstus sõltub suurel määral väga spetsiifilistest teraseklassidest. Võttes arvesse sellest tulenevaid võimalikke kahjulikke majanduslikke tagajärgi ja asjaolu, et sellised piirangud on selgelt vastuolus komisjoni eesmärgiga tagada tavapärased kaubavood liidu huvides, ning olles ära kuulanud kõigi asjaga seotud huvitatud isikute seisukohad, leiab komisjon, et kõnealuse kategooria lõppkasutusprotseduur tuleks tühistada.
(3)

Komisjoni rakendusmääruse (EL) nr 404/2011 (2) IX jaotise Ia peatükis on sätestatud liikmesriikide vahel ning liikmesriikide ja komisjoni või komisjoni määratud asutuse vahel toimuva elektroonilise andmevahetuse eeskirjad. Neid eeskirju on vaja muuta, et võtta arvesse uut vormi, mille komisjon on välja töötanud inspekteerimis- ja järelevalveandmete jaoks, ning uusi tehnoloogiaid ja rahvusvahelisi standardeid.
(29)

Komisjon on kätte saanud ja läbi vaadanud kontrollija „Valsts SIA „Sertifikācijas un testēšanas centrs““ taotluse tema õigusliku seisundi muutmiseks. Saadud teabe põhjal on komisjon jõudnud järeldusele, et on põhjendatud asendada kõnealuse kontrollorgani nimi nimega „SIA „Sertifikācijas un testēšanas centrs““. Komisjon on ka kätte saanud ja läbi vaadanud selle kontrollorgani taotluse tema erisuste muutmiseks. Saadud teabe põhjal on komisjon jõudnud järeldusele, et tunnustamise kohaldamisala laiendamine on õigustatud B-, D-, E- ja F-tootekategooria osas Valgevene puhul, D-, E- ja F-tootekategooria osas Usbekistani puhul, A-, B-, D-, E- ja F-tootekategooria osas Kasahstani, Moldova ja Tadžikistani puhul ning A-, B-, D- ja E-tootekategooria osas Kõrgõzstani puhul.
(16)

Vahemere lääneosa käsitlevas ajakohastatud ühises soovituses soovitatakse kohaldada huntahvena (Dicentrarchus labrax), hariliku peitelhamba (Diplodus annularis), nõgusnina-peitelhamba (Diplodus puntazzo), peitelhammasahvena (Diplodus sargus), kaksvööt-peitelhamba (Diplodus vulgaris), kivikohade (Epinephelus spp.), triibulise peitelhamba (Lithognathus mormyrus), hispaania besuugo (Pagellus acarne), besuugo (Pagellus bogaraveo), punase besuugo (Pagellus erythrinus), hariliku pagruse (Pagrus pagrus), ameerika vrakkahvena (Polyprion americanus), hariliku merikeele (Solea solea), doraado (Sparus aurata) ja roosa süvahännaku (Parapenaeus longirostris) puhul määruse (EL) nr 1380/2013 artikli 15 lõike 5 punkti c kohaselt kehtestatud vähese tähtsusega erandit 2020. ja 2021. aastal kuni 5 % ulatuses nende liikide aastasest kogupüügist põhjatraale (OTB, OTT, PTB, TBN, TBS, TB, OT, PT ja TX) kasutavate laevadega, 2020. ja 2021. aastal kuni 3 % nende liikide (v.a roosa süvahännak) aastasest kogupüügist nakkevõrke ja abaraid (GNS, GN, GND, GNC, GTN, GTR ja GEN) kasutavate laevadega ning 2020. ja 2021. aastal kuni 1 % nende liikide (v.a besuugo ja roosa süvahännak) aastasest kogupüügist õngekonkse ja -nööre (LHP, LHM, LLS, LLD, LL, LTL ja LX) kasutavate laevadega. STECF leidis, et on tõendeid pardal toimuva täiendava käitlemise ja sorteerimise tõttu suurenenud kulude kohta. STECF võttis arvesse ka tõendeid soovimatu saagi kaldal käitlemisega kaasnevate kulude kohta, kuna Vahemerel on see keeruline, sest laevastik koosneb peamiselt väikestest alustest, mis lossivad oma saagi paljudes rannikuäärsetes sadamates. STECF jõudis järeldusele, et väikeste koguste ja väga paljude lossimiskohtade tõttu osutavad tõendid sellele, et kogumiskulud oleksid ebaproportsionaalsed, isegi kui lossitud soovimatut püüki oleks võimalik müüa.
(9)

Uue ühise soovituse kohaselt tuleks jätkuvalt kohaldada perekonda Venus spp. kuuluvate karpide suhtes alammõõtu, mis on kehtestatud delegeeritud määrusega (EL) 2016/2376, millega tehakse erand nõukogu määruse (EÜ) nr 1967/2006 III lisast. STECF märkis, et varude kaitseks kehtestatud alammõõt on suguküpsussuurusega võrreldes ikka veel suurem ning et puuduvad tõendid selle kohta, et alammõõdu vähendamine oleks avaldanud varudele kahjulikku mõju. STECF jõudis järeldusele, et vähendatud alammõõdu jätkuva kohaldamise taotlus tundub mõistlik. Siiski leidis STECF, et ei ole võimalik täielikult hinnata alammõõdu vähendamise varasemat ja eeldatavat tulevast mõju kasutusmääradele ja varude biomassile. Seetõttu on vaja nende mõjude kohta täiendavaid uuringuid ja andmeid. Määrus (EL) 2019/1241, mille IX lisaga kehtestatakse Vahemere piirkondlikud tehnilised meetmed, jõustus alles 14. augustil 2019 ning selles ei ole ette nähtud üleminekumeetmeid seoses selliste delegeeritud õigusaktide vastuvõtmise menetlusega, millega muudetakse selliseid piirkondlikke tehnilisi meetmeid. Itaalia esitas ühise soovituse ja STECF hindas seda enne määruse (EL) 2019/1241 jõustumist ning seega ei ole selles viidatud määrusele (EL) 2019/1241. Neid erakorralisi asjaolusid arvesse võttes leiab komisjon siiski, et praeguses etapis ühises soovituses ja STECFi hinnangus esitatud teabe kohaselt ei ole ühtegi elementi, mis osutaks, et kavandatud vähendatud alammõõt ei vasta määruse (EL) 2019/1241 artiklis 15 sätestatud tehniliste meetmete suhtes kehtestatud nõuetele. Eespool esitatud järeldusi arvesse võttes on asjakohane anda taotletud erand ainult üheks aastaks.
(3)

NEAFC leppis oma 2018. aasta aastakoosolekul kokku, et andmete edastamiseks konventsiooniosaliste ja NEAFC sekretariaadi vahel hakatakse kasutama uut elektroonilist aruandlussüsteemi, mis põhineb UN/FLUX-standardil (3). NEAFC on otsustanud, et Euroopa Liit on esimene konventsiooniosaline, kes uut elektroonilist aruandlussüsteemi rakendama hakkab. Kui komisjon on NEAFC sekretariaadile teatanud, et on valmis alustama uue aruandlussüsteemi rakendamist, ning NEAFC on teinud kindlaks, et tehnilised ettevalmistused UN/FLUX-standardi kasutamiseks on lõpule viidud, otsustab NEAFC kuupäeva, millest alates hakatakse andmevahetuses uut standardit kohaldama. Uut aruandlussüsteemi hakkavad kõigepealt kasutama EL ja NEAFC sekretariaat ning teised konventsiooniosalised peavad süsteemi rakendama hiljemalt kahe aasta jooksul alates selle jõustumisest.
(2)

Määruse (EL) nr 978/2012 artikli 4 lõike 1 punktis a on sätestatud, et kui riik on Maailmapanga liigituse kohaselt kõrge või üle keskmise sissetulekuga riik kolmel järjestikusel aastal, mis vahetult eelnevad soodustatud riikide loetelu ajakohastamisele, siis ei tuleks tema suhtes enam kava kohaseid soodustusi kohaldada.
(2)

Sammastevahelise paindlikkuse puhul on tegemist võimalusega paigutada rahalisi vahendeid ümber otsetoetuste ja maaelu arengu programmide vahel. Euroopa Parlamendi ja nõukogu määruse (EL) nr 1307/2013 (5) artikli 14 alusel võivad liikmesriigid sellist paindlikkust kasutada kalendriaastatel 2014–2019. Selleks et tagada, et liikmesriikidel oleks võimalik jätta jõusse oma strateegia, pikendati Euroopa Parlamendi ja nõukogu määrusega (EL) 2019/288 (6) sammastevahelist paindlikkust 2020. kalendriaastani, st eelarveaastani 2021. Määruse (EL) nr 1307/2013 artikliga 14 on praegu ette nähtud maaelu arengu vahendite ümberpaigutamine otsetoetusteks protsendina summast, mis on eraldatud Euroopa Maaelu Arengu Põllumajandusfondist (EAFRD) eelarveaastal 2021 rahastatavaks toetuseks liidu õigusaktidega, mis võetakse vastu pärast seda, kui nõukogu on ELi toimimise lepingu artikli 312 lõike 2 kohaselt asjaomase määruse vastu võtnud. Kuna asjakohaseid liidu õigusakte ei võeta vastu ajaks, mil liikmesriigid peavad teatama vahendite ümberpaigutamise otsusest, on asjakohane näha ette võimalus jätkata kõnealuse paindlikkuse kohaldamist ja kehtestada maksimaalne ümberpaigutatav summa. Maksimaalne absoluutsumma iga liikmesriigi kohta arvutatakse määruse (EL) nr 1307/2013 artikli 14 lõikes 2 sätestatud maksimumprotsendimäärade alusel, mida kohaldatakse maaelu arengu sekkumisliikide toetamiseks eraldatavate summade suhtes vastavalt komisjoni ettepanekule võtta vastu Euroopa Parlamendi ja nõukogu määrus, millega kehtestatakse eeskirjad, kuidas toetada liikmesriikide koostatavaid EAGF-st ja EAFRD-st rahastatavaid ühise põllumajanduspoliitika strateegiakavu (ÜPP strateegiakavad), ning millega tunnistatakse kehtetuks Euroopa Parlamendi ja nõukogu määrused (EL) nr 1305/2013 ja (EL) nr 1307/2013.
(3)

Kui GSP raames soodustatud riikide loetelu muudetakse, on komisjonile määrusega (EL) nr 978/2012 antud õigus võtta vastu delegeeritud õigusakte VII lisa muutmiseks, et vaadata läbi VII lisa punkti 1 alapunktis b määratletud haavatavuse künniväärtus, et see jääks proportsionaalselt samale tasemel kui haavatavuse künnisväärtus riikide haavatavuse määramiseks, olenemata muudatustest GSP raames soodustatud riikide loetelus. Vastavalt määruse (EL) nr 978/2012 VII lisale on haavatavuse künnisväärtuseks kõikidest GSP raames soodustatud riikidest pärinevate IX lisas loetletud toodete kogu liitu suunduva impordi keskmine väärtus.
(6)

Määruse (EL) nr 1308/2013 artiklis 43 sätestatud veinisektori toetusmeetmetest on üksnes kõnealuse määruse artikli 45 lõike 1 punkti b kohane müügiedendusmeede otseselt suunatud liidu veinide edendamisele kolmandates riikides, et parandada nende konkurentsivõimet. Aastate jooksul on kõnealune müügiedendusmeede osutunud märkimisväärselt tõhusaks kolmandate riikide turgude vallutamisel ja konsolideerimisel. See on osutud kõige tõhusamaks vahendiks, millega toetada liidu veine kolmandate riikide turgudel, parandades nende mainet ja suurendades teadlikkust nende kvaliteedist. Rahvusvaheline veiniturg on ülemaailmne turg ja kõik liidu veinide müügiedendusmeetmed kolmandate riikide turgudel on kasulikud kõigile liidu veinidele. See avab võimalusi ettevõtjatele, kes seejärel sisenevad kõnealusele turule koos teiste liidu veinidega. Individuaalsetel müügiedendusmeetmetel on mitmekordistav mõju müügile, kuna need hõlmavad tervet veinivalikut või terveid veinitootmispiirkondi, mitte ainult üht veinimarki või -tüüpi. Seetõttu on oluline müügiedendustegevust jätkata, käivitada ja intensiivistada kõikidel turgudel, et leida turge veinidele, mis USA turul enam müügiks ei lähe, ning säilitada liidu veinide maine nendel muudel turgudel, võideldes ühtlasi surve vastu hindadele.
11.1.

Liikmesriik võib anda tema lipu all sõitvale kalalaevale loa kanda piirkonnas viibimise päevad, mille kasutamiseks tal on luba, üle teisele sama liikmesriigi lipu all asjaomases piirkonnas sõitvale laevale, tingimusel et laeva poolt vastuvõetud päevade arv ja laeva kilovattides väljendatud mootorivõimsus (kilovatt-päevad) on võrdne doonorlaeva ülekantud päevade arvu ja doonorlaeva kilovattides väljendatud mootorivõimsusega või sellest väiksem. Laevade mootorivõimsus kilovattides vastab kummagi laeva mootorivõimsusele, mis on registreeritud liidu kalalaevastiku registris.
(1)

Tagamaks, et komisjoni rakendusmääruse (EL) nr 945/2014 (2) lisas loetletud aktsiaindeksid vastavad jätkuvalt tingimustele, mis lubavad jätta nende spetsiifilise riski arvesse võtmata, on asjaomaseid indekseid viimaste kättesaadavate ehk 2018. aasta andmete põhjal uuesti hinnatud. Uue hindamise tõttu on vaja asjaomaste nõuetekohaselt diversifitseeritud indeksite loetelu ajakohastada.
3)

Artiklit 11 muudetakse järgmiselt: a) lõikes 1 asendatakse sõnad „12 kuu“ sõnadega „13 kuu“; b) lõike 2 punkt e asendatakse järgmisega: „e) ettepanek toimeaine klassifitseerimiseks või vajaduse korral klassifikatsiooni kinnitamiseks või toimeaine ümberklassifitseerimiseks vastavalt määruse (EÜ) nr 1272/2008 kohastele kriteeriumidele, nagu on täpsustatud lõike 9 kohaselt esitatavas toimikus, millega ettepanek peab olema kooskõlas;“; c) lõike 5 teises lauses asendatakse sõna „12-kuulist“ sõnaga „13-kuulist“; d) lõike 6 teises lauses asendatakse sõna „12-kuulist“ sõnaga „13-kuulist“; e) lisatakse lõige 9: „9. Referentliikmesriik esitab kooskõlas määruse (EÜ) nr 1272/2008 artikli 37 lõikega 1 hiljemalt pikendamise hindamisaruande kavandi esitamise ajal Euroopa Kemikaaliametile (edaspidi „kemikaaliamet“) toimeaine ühtlustatud klassifikatsiooni käsitleva arvamuse saamiseks kemikaaliameti nõuetele vastava ettepaneku seoses vähemalt järgmiste ohuklassidega: — lõhkeained; — äge mürgisus; — nahasöövitus/-ärritus; — raske silmakahjustus/silmade ärritus; — hingamiselundite või naha sensibiliseerimine; — mutageensus sugurakkudele; — kantserogeensus; — reproduktiivtoksilisus; — mürgisus sihtelundi suhtes – ühekordne kokkupuude; — mürgisus sihtelundi suhtes – korduv kokkupuude; — ohtlik veekeskkonnale. Referentliikmesriik põhjendab nõuetekohaselt oma seisukohta, et ühte või mitmesse kõnealusesse ohuklassi klassifitseerimise kriteeriumid ei ole täidetud. Kui kemikaaliametile on juba esitatud toimeaine klassifitseerimise ettepanek ja selle hindamine on pooleli, esitab referentliikmesriik täiendava klassifitseerimisettepaneku üksnes seoses mis tahes sellise eespool esitatud loetellu kuuluva ohuklassiga, mida menetluses olev ettepanek ei hõlma, välja arvatud juhul, kui eespool loetletud ohuklassidega seoses on saanud teatavaks uued andmed, mida menetluses olev toimik ei sisalda. Ohuklasside puhul, mida määruse (EÜ) nr 1907/2006 artikli 76 lõike 1 punkti c kohaselt asutatud kemikaaliameti riskihindamise komitee mõnes olemasolevas arvamuses on juba käsitletud, on sõltumata sellest, kas asjaomane arvamus on või ei ole olnud aluseks ühtlustatud klassifikatsiooni ja märgistust käsitlevale otsusele toimeaine kandmise kohta määruse (EÜ) nr 1272/2008 VI lisasse, piisav, kui referentliikmesriik esitab kemikaaliametile esitatud ettepanekus nõuetekohase põhjenduse selle kohta, et asjaomane olemasolev arvamus – või kui sellise arvamuse alusel on juba tehtud VI lisasse lisamist käsitlev otsus, siis kehtiv klassifikatsioon – on seoses esimeses lõigus loetletud ohuklassidega jätkuvalt kehtiv. Kemikaaliamet võib esitada referentliikmesriigi esitatud ettepaneku kohta oma seisukoha.“
(8)

Rakendusmääruse (EL) 2015/2078 artikli 3 lõikes 3 on sätestatud, et impordiõiguste taotlejad peavad esmakordsel impordiõiguste taotlemisel asjaomaseks kvoodiaastaks esitama tõendi, et nad on vastavalt asjaomastele tollisätetele importinud CN-koodide 0207, 0210 99 39, 1602 31, 1602 32 või 1602 39 21 alla kuuluva linnulihatoodete koguse (edaspidi „võrdluskogus“) ning et selline tõend on seotud 12 kuu pikkuse ajavahemikuga, mis lõpeb üks kuu enne esimest taotlust. Käesoleva määruse jõustumise kuupäevaks on sellised varasemat importi käsitlevad tõendid juba esitanud taotlejad, kes esitasid 2019. aasta detsembris impordiõiguste taotlused veerandi kohta esialgsest 19 200 tonni suurusest kogusest, mis tehti kättesaadavaks 2019. aasta detsembris. Lepinguga ette nähtud iga-aastane kogus 2020. kvoodiaastaks on aga 65 033 tonni. Seetõttu on oht, et impordiõiguste taotlejate poolt 2019. aasta detsembris esitatud tõendites varasema impordi kohta ei võta arvesse lepinguga ette nähtud kvoodikoguste suurendamist. Seetõttu on asjakohane anda taotlejatele, kes esitasid tõendid varasema impordi kohta 2019. aasta detsembris, lisaaega varasemat importi käsitlevate täiendavate tõendite esitamiseks.
TPAO on andnud teada täiendavast puurimistegevusest, mida hakkab ilma Küprose Vabariigi loata ellu viima puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptuse ja Iisraeliga, 2020. aasta jaanuarist maini.

TPAO puurimisalus Fatih Küprose Vabariigi majandusvööndi lääneosas, millest Küpros on teavitanud ÜROd, 2019. aasta maist novembrini.

TPAO puurimisalus Fatih Küprose Vabariigi majandusvööndis, millest Küpros on teavitanud ÜROd, Küprose territoriaalvete läheduses alates 2019. aasta novembrist;

c)

TPAO puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptusega, 2019. aasta oktoobrist kuni 2020. aasta jaanuarini;

Mehmet Ferruh Akalin on Türgi naftaettevõtte Turkish Petroleum Corporation / Türkiye Petrolleri A.O. (TPAO) asejuht (peadirektori abi) ning direktorite nõukogu liige. Ta on TPAO uurimisosakonna, teadus- ja arenduskeskuse ning infotehnoloogia osakonna juht.

2.

Ali Coscun NAMOGLU

Sünniaeg: 27.11.1956 Passi nr või isikutunnistus: 11096919534 Kodakondsus: Türgi Sugu: mees

Ali Coscun Namoglu on Türgi naftaettevõtte Türkiye Petrolleri A.O. (TPAO) uurimisosakonna asedirektor. Ali Coscun Namoglu on oma ametikohal seotud TPAO avamerel toimuva süsivesinike uurimistegevuse planeerimise, juhtimise ja rakendamisega. See hõlmab ka TPAO allpool kirjeldatud puurimistegevust, milleks Küprose Vabariik ei ole luba andnud. Ebaseaduslikult puurisid: a) TPAO puurimisalus Yavuz Küprose Vabariigi territoriaalvetes 2019. aasta juulist septembrini; b) TPAO puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptusega, 2019. aasta oktoobrist kuni 2020. aasta jaanuarini; c) TPAO puurimisalus Fatih Küprose Vabariigi majandusvööndis, millest Küpros on teavitanud ÜROd, Küprose territoriaalvete läheduses alates 2019. aasta novembrist; d) TPAO puurimisalus Fatih Küprose Vabariigi majandusvööndi lääneosas, millest Küpros on teavitanud ÜROd, 2019. aasta maist novembrini. TPAO on andnud teada täiendavast puurimistegevusest, mida hakkab ilma Küprose Vabariigi loata ellu viima puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptuse ja Iisraeliga, 2020. aasta jaanuarist maini.“
(5)

Sorbiinhapet (E 200) kasutatakse toiduvärvivalmististes konservandina. Taotluse esitaja on tõendanud, et praegu lubatud sorbiinhappe (E 200) piirnorm toiduvärvivalmististes 1 500 mg/kg ei ole piisav munakoorte kaunistamiseks ettenähtud vedelate toiduvärvivalmististe püsiva säilimise ja sellest tulenevalt mikrobioloogilise ohutuse tagamiseks. Seda põhjustab looduslikku päritolu, mittesteriilsete toiduvärvide kasutamine valmististes ning sellise hooajalise toote puhul nõutav säilivusaeg. Taotluses on näidatud, et kavandatud tehnoloogilise toime saavutamiseks vajalik sorbiinhappe (E 200) kogus on värvivalmististe korral 2 500 mg/kg. Taotleja tehtud katsetest selgus, et tavapärase kasutamise korral (kahjustamata või veidi kahjustatud munade koorte värvimine) jääb sorbiinhappe (E 200) migratsioon munakoorest muna söödavasse ossa allapoole avastamispiiri, mis on 5 mg/kg. Sellest tulenevalt ei too taotletav sorbiinhappe (E 200) suurem kogus munakoorte kaunistamiseks ettenähtud vedelates toiduvärvivalmististes kaasa tarbijate suuremat kokkupuudet sorbiinhappega (E 200).
(5)

On asjakohane muuta järjekorranumbri 09.2750 all esitatud tariifikvoodi alla kuuluvat toodete loetelu nii, et ühe aasta jooksul kuuluks sinna ka CN-kood ex 1604 32 00 (TARICi kood 20). Lisaks tuleks lisada joonealune märkus, milles viidatakse kõnealustele CN- ja TARICi koodidele ja ajavahemikule alates 1. jaanuarist kuni 31. detsembrini 2019.
1)

„Abdul Haq (teiste nimedega a) Maimaitiming Maimaiti, b) Abdul Heq, c) Abuduhake, d) Abdulheq Jundullah, e) 'Abd Al- Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Sünniaeg: 10.10.1971. Sünnikoht: Chele maakond, Khuttani piirkond, Xinjiangi Uiguuri autonoomne piirkond, Hiina. Kodakondsus: Hiina. Riiklik isikukood: 653225197110100533 (Hiina isikutunnistus). Muu teave: a) viimati nähtud Pakistanis 2009. aasta aprillis; b) teadaolevalt suri Pakistanis 2010. aasta veebruaris. Artikli 2a lõike 4 punktis b osutatud kuupäev: 15.4.2009.“ asendatakse järgmisega: „Abdul Haq (teiste nimedega a) Maimaitiming Maimaiti, b) Abdul Heq, c) Abudu Hake, d) Abdul Heq Jundullah, e) 'Abd Al-Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Sünniaeg: 10.10.1971. Sünnikoht: Hotani ringkond, Xinjiangi Uiguuri autonoomne piirkond, Hiina. Kodakondsus: Hiina. Riiklik isikukood: 653225197110100533 (Hiina riikliku isikutunnistuse number). Muu teave: a) Ida-Turkestani Islamiliikumise üldjuht ja komandör. Osales organisatsioonile vahendite kogumises ja värbamises, b) asukoht 2016. aasta juuli seisuga Afganistanis, c) varasem asukoht 2009. aasta aprilli seisuga Pakistanis. Artikli 7d lõike 2 punktis i osutatud kuupäev: 15.4.2009.“
(2)

Hiljuti muudeti EUROCAE dokumenti ED-120 „Safety and Performance Requirements Standard for Air Traffic Data Link Services in Continental Airspace“, et eemaldada kõik viited allalülisõnumile 89 „MONITORING [unit name] [frequency]“, mida nõuti andmesidetoimingute toetamiseks. Määruse (EÜ) nr 29/2009 praegune viide dokumendile ED-120 ei ole standardite ja tegevuspõhimõtete arengu kajastamisel enam asjakohane ega toeta andmeside kasutamist selliste sertifitseeritud õhusõidukite puhul, millel on paremad lennuliikluse korraldamise funktsioonid.
„12

Lemmikloomatoit, k.a koerte närimiskondid

a) Kui tegu on töödeldud lemmikloomatoidu ja koerte närimiskontidega: artikli 35 punkti a alapunktides i ja ii nimetatud materjalid. b) Kui tegu on töötlemata lemmikloomatoiduga: artikli 35 punkti a alapunktis iii nimetatud materjalid.

Lemmikloomatoit ja koerte närimiskondid peavad olema toodetud vastavalt XIII lisa II peatükile.

a) Kui tegu on töötlemata lemmikloomatoiduga: määruse (EL) nr 206/2010 II lisa 1. osas või määruse (EÜ) nr 798/2008 I lisas loetletud kolmandad riigid, millest liikmesriigid lubavad importida samade liikide loomade värsket liha ja lihaga konte. Kaladest saadud materjali puhul otsuse 2006/766/EÜ II lisas loetletud kolmandad riigid. b) Kui tegu on koerte närimiskontidega ja muu kui töötlemata lemmikloomatoiduga: määruse (EL) nr 206/2010 II lisa 1. osas loetletud kolmandad riigid ja (JP) Jaapan, (EC) Ecuador, (LK) Sri Lanka, (TW) Taiwan, (SA) Saudi Araabia (ainult töödeldud lemmikloomatoit, mis on valmistatud kodulindudest). Kalamaterjalidest saadud töödeldud lemmikloomatoidu puhul otsuse 2006/766/EÜ II lisas loetletud kolmandad riigid.
(3)

Euroopa Toiduohutusameti (EFSA) ning Haiguste Ennetamise ja Tõrje Euroopa Keskuse avaldatud dokumendis „European Union summary report on trends and sources of zoonoses, zoonotic agents and food-borne outbreaks in 2016“ (3) („Euroopa Liidu koondaruanne zoonooside, zoonoossete haigusetekitajate ja toidutekkeliste haiguspuhangute allikate ja vastavate suundumuste kohta 2016. aastal“) märgitakse, et salmonelloos on liidus toidutekkelistest haigustest teatamiste arvult teisel kohal, kusjuures igal aastal teatatakse ligikaudu 95 000 juhtumist.
KOMISJONI MÄÄRUS (EL) 2020/183,

5. veebruar 2020,

millega kehtestatakse tursapüügikeeld 1. ja 2.b püügipiirkonnas mitme liikmesriigi lipu all sõitvatele laevadele

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Komisjonile esitatud teabe kohaselt on tursavaru püük 1. ja 2.b püügipiirkonnas mitme liikmesriigi lipu all sõitvate või neis liikmesriikides registreeritud laevade puhul ammendanud 2020. aastaks „muudele liikmesriikidele“ eraldatud kvoodi.

ON VASTU VÕTNUD KÄESOLEVA MÄÄRUSE:

Artikkel 2

Keelud

Lisas osutatud „muude liikmesriikide“ kvoodi all kala püüdvate liikmesriikide lipu all sõitvatel või nendes liikmesriikides registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.